open-index/open-wikipedia-markdown huggingface dataset:
कोटा पत्थर

**कोटा पत्थर** या 'कोटा स्टोन' महीन दाने वाला एक प्रकार का चूना पत्थर है जो राजस्थान के कोटा जिले में निकाला जाता है। कोटा जिले के रामगंज मण्डी क्षेत्र में इस पत्थर की कई खानें हैं।

कोटा पत्थर के हरे-नीले एवं भूरे रंग वाले पत्थर सर्वाधिक लोकप्रिय हैं। इसका उपयोग निर्माण कार्य में होता है। इसका उपयोग बाहरी भागों में, रास्तों में, कोरिडोर में, बालकनी आदि में होता है। रासायनिक उद्योगों में फर्श बनाने, दीवाल फिक्सिंग के लिये, तथा लाइनिंग के लिये भी यह बहुत उपयुक्त है।

श्रेणी:निर्माण सामग्री
नमुचि

**नमुचि** एक प्रसिद्ध दानव का नाम है जो मय दानव का भाई और प्रजापति कश्यप का दनु के गर्भ से उत्पन्न पुत्र था। उसका वध उसके सौतेले बड़े भाई देवराज इन्द्र ने किया था। इसी से रूष्ट होकर उसके छोटे भाई शुम्भ निशुम्भ ने देवराज इंद्र से उनका इंद्रासन छीन लिया। महाभारत में नमुचि और इन्द्र की कथा का विस्तारपूर्वक वर्णन मिलता है। ऐसा महाभारत में वर्णित है कि नमुचि का वध करने के बाद उसका कटा हुआ सिर देवराज इन्द्र का पीछा करने लगा था बाद में देवराज इन्द्र ने उसके उस सिर से अपने परदादा ब्रह्मा की सहायता से पीछा छुड़वाया था। 
श्रेणी:पौराणिक पात्र
रॉकस्टार गेम्स

**[[रॉकस्टार नॉर्थ|रॉकस्टार]] गेम्स** () न्यूयॉर्क शहर में स्थित एक बहुराष्ट्रीय वीडियो गेम डेवलपर और प्रकाशक हैं, जो कि टेक-टू इंटरएक्टिव द्वारा ब्रिटिश वीडियो गेम प्रकाशक बीएमजी इंटरएक्टिव की खरीद के बाद उसकी सहायक कंपनी हैं। ये प्रकाशक ग्रैंड थेफ्ट ऑटो, मैक्स पेन के साथ-साथ अपने गेमों में खुली दुनिया शैली के इस्तेमाल करने के लिए जाना जाता हैं। इसमें अधिग्रहण किए गए और आंतरिक रूप से बनाए गए स्टूडियो शामिल हैं। फ़रवरी 2014 तक, रॉकस्टार गेम्स ने 25 करोड़ से अधिक गेमों की प्रतियाँ बेच दी हैं, जिसमें अकेले ग्रैंड थेफ्ट ऑटो श्रृंखला की ही 15 करोड़ से ज़्यादा बेची गई हैं।

## इन्हें भी Swing
*Qwvb567 GTA v GTA vग्रैंड थेफ्ट ऑटो V

## सन्दर्भ

श्रेणी:बहुराष्ट्रीय कम्पनियाँ
श्रेणी:वीडियो गेम प्रकाशक
साहित्य दर्शन

**साहित्य दर्शन** हिंदी भाषा की एक त्रैमासिक साहित्यिक पत्रिका है। इसे हरियाणा के अम्बाला जिला के बराडा से राष्ट्रीय नारी मुक्ति संगठन द्वारा प्रकाशित किया जाता है। इसके प्रबंध सम्पादक नफे सिंह कादियान हैं।

## बाहरी कड़ियाँ
* अधिकारिक जालस्थल

श्रेणी:हिन्दी पत्रिकाएँ

श्रेणी:भारतीय पत्रिकाएँ
सोनी पल

**सोनी पल** मल्टी स्क्रीन मीडिया द्वारा एक नया पारिवारिक मनोरंजन चैनल है। सोनी पर चलने वाले अन्य चैनलों की तरह इसका भी मुख्य उद्देश्य महिलाओं में लोकप्रिय कार्यक्रमों धारावाहिकों को दिखाना है। पल महिलाओं के द्वारा बिताए जाने वाले पल-पल को प्रेरक धारावाहिकों से उत्साहित करेगा, ताकि देखने वाले एक अद्भुत अहसास का अनुभव करते हुए कहें कि *ये पल हमारा है* यही इसका मुख्य उद्देश्य है।

## इतिहास
बॉलीवुड अभिनेत्री जूही चावला को इस चैनल का ब्रॉण्ड एम्बेसिडर चुना गया।
यह चैनल महिलाओं के जुनून तथा उत्साह पर केन्द्रित है जो भविष्य में स्टार प्लस, लाइफ ओके और ज़ी टीवी जैसे टॉप चैनलों को कड़ी टक्कर देगा।
सोनी पल मुख्यतः बिग टीवी, डिश टीवी, एयरटेल डिजिटल टीवी, विडियोकॉन डीटूएच तथा टाटा स्काई और भारत की एकमात्र निःशुल्क दूरदर्शन सेवा डीडी फ्री डिश पर भी उपलब्ध नहीं है।पर उपलब्ध था 1 अप्रैल 2019 को रिमूव हो गया था लेकिन बाद में 2020 में वापस ये डीडी फ्री डिश पर जुड़ गया। और 1 अप्रैल 2022 को डीडी फ्री डिश से रिमूव हो गया है। सोनी पल ने 24 अक्तूबर 2022 को अपने बंधु चैनल के साथ  अपने लोगो चित्र और ग्राफिक्स में भी बदलाव किया।
thumb|right|100px|सोनी पल का पुराना लोगो

## सफलता
सोनी पल प्रारम्भ में अपने द्वारा निर्मित कार्यक्रम प्रसारित करता था। लेकिन कम टी.आर.पी. की वजह से सेट इंडिया ने इसे सोनी टीवी एवं सब टीवी के लोकप्रिय कार्यक्रम प्रसारित करने वाले फ्री टू एयर चैनल के रूप में परिवर्तित कर दिया। जिसके पश्चात चैंनल की अधिकारी टी.आर.पी. में तेज़ी से इज़ाफ़ा हुआ।  और वर्तमान में यह हिंदी GEC के सबसे लोकप्रिय टीवी चेनलो में से एक हैं।

## कार्यक्रम

## सन्दर्भ

## बाहरी कड़ियाँ
* फेसबुक पर सोनी पल
* ट्विटर पर सोनी पल
* यूट्यूब पर सोनी पल

श्रेणी:भारत में हिन्दी टी वी चैनल
श्रेणी:भारतीय टीवी चैनल
शंखलिपि

भारत तथा जावा और बोर्नियो में प्राप्त बहुत से शिलालेख **शंखलिपि** में हैं। इस लिपि के वर्ण 'शंख' से मिलते-जुलते कलात्मक होते हैं 

यह लिपी तीर्थंकर महावीर कालिन हैं. राजगीर, बिहार मे रास्तों पर भी खुदि है।गौतम बुद्ध पहले जैन थे तथा महावीर के शिष्य थे.जब वे अलग हुये तो उदयगिरि आये.और शंख लिपी मे महावीर के लिये संदेश छोड गये. 

महाभारत कालीन स्मृतियों के भौतिक अवशेष तो अब यहां नहीं रहे किंतु यहां ऐसे अनेक चिन्ह हैं जिनसे पता चलता है कि विराट नगर, जिसे पूर्व में बैराठ के नाम से भी जाना जाता था, के दक्षिण की ओर बीजक पहाड़ी है। यहां पर एक शिलालेख प्राप्त हुआ इस शिलालेख को भाबरू शिलालेख के नाम से भी जाना जाता था। यह शिलालेख पाली व ब्राह्मी लिपि में लिखा हुआ था 

श्रेणी:भारतीय लिपियाँ
द हितवाद

**द हितवाद** नागपुर से प्रकाशित अंग्रेजी समाचार पत्र है। इसकी स्थापना १९११ में गोपाल कृष्ण गोखले ने की थी। 

## बाहरी कड़ियाँ
*'''द हितवाद''' का जालघर

श्रेणी:भारत में प्रकाशित होने वाले समाचार पत्र
किंकाकू जी

right|thumb|300px|क्योतो का किंकाकू-जी मंदिर
अंगूठाकार|300x300पिक्सेल|2011 में किंकाकु-जी का तालाब जमे हुए अवस्था में

**किंकाकू जी** (जापानी : 金閣寺?, शाब्दिक अर्थ : स्वर्ण मंदिर) जापान के क्योतो नगर में स्थित जेन बौद्ध मंदिर है। सुनहरे गुंबद वाला किंकाकू-जी मंदिर क्योको-ची तलाब के ठीक सामने बना है। इसके गुंबद और मंदिर की तालाब के पानी में पड़ने वाली छाया यहां के नजारे को और भी खूबसूरत बनाती है। ये बौद्ध मंदिर यहां की संस्कृति कितायामा बुंका का प्रतिनिधित्व करता है, जो पारंपरिक कुलीन संस्कृति और नई समुराई संस्कृति का मिश्रण है। इस तीन मंजिला मंदिर को यूनेस्को ने वर्ल्ड हेरिटेज में शामिल किया है। यह प्राचीन क्योतो के १७ विश्व विरासतों में से एक है।

श्रेणी:क्योतो
श्रेणी:जापान के विश्व विरासत
श्रेणी:जापान के पर्यटन स्थल
श्रेणी:जापान के बौद्ध मंदिर
कुंजंग चोदेन

**कुंजंग चोदेन** (अँग्रेजी: Kunzang Choden, जन्म: 1952) एक भूटानी लेखिका हैं और अँग्रेजी भाषा में उपन्यास लिखने वाली प्रथम भूटानी महिला हैं। उनका जन्म भूटान के बूमथंग जिला के एक सामंती परिवार में हुआ। मात्र नौ वर्ष की आयु में उनके पिता ने उन्हें अँग्रेजी भाषा की तालिम दिलाई और शिक्षा-दीक्षा हेतु भारत भेज दिया। उन्होने दिल्ली के इंद्रप्रस्थ कॉलेज से मनोविज्ञान में स्नातक प्रतिष्ठा की शिक्षा ली और संयुक्त राज्य अमेरिका के नेब्रास्का लिंकन विश्वविद्यालय से समाजशास्त्र से स्नातक किया। 2005 में प्रकाशित अपने पहले अँग्रेजी उपन्यास 'दि सर्किल ऑफ कर्मा' से वे चर्चा में आयीं, जो 1950 के दशक में एक भूटानी महिला की परंपरिक प्रतिबंधात्मक विवशता पर आधारित है। इसमें मुख्य चरित्र के रूप में एक भूटानी महिला को रेखांकित किया गया है, जो पेशे से सड़क बिल्डर है और पुरुषों को प्राप्त आर्थिक स्वतन्त्रता तथा लिंग भिन्नता का शिकार हो जाती है।

## प्रमुख कृतियाँ
* 'फ़ौकटेल्स ऑफ भूटान' (हिन्दी शीर्षक: भूटान की लोककथाएँ, 1994) आई॰ऍस॰बी॰ऍन॰ 974-8495-96-5
* 'भूटानीज़ टेल्स ऑफ दि येती' (हिन्दी शीर्षक: यति के भूटानी किस्से, 1997) आई॰ऍस॰बी॰ऍन॰ 1-879155-83-4
* 'दावा: दि स्टोरी ऑफ ए स्ट्रे डॉग ऑफ भूटान' (हिन्दी शीर्षक: दावा- भूटान के एक आवारा कुत्ते की कहानी, 2004) आई॰ऍस॰बी॰ऍन॰ 99936-644-0-5 
* 'दि सर्किल ऑफ कर्मा'(हिन्दी शीर्षक: कर्म चक्र, 2005)आई॰ऍस॰बी॰ऍन॰ 81-86706-79-8 
* 'चिली एंड चीज- फूड एंड सीसाइटी ऑफ भूटान' (हिन्दी शीर्षक: चिली और पनीर- भूटान का खाद्य और समाज, 2008)आई॰ऍस॰बी॰ऍन॰ 978-974-480-118-0 
* 'टेल्स इन कलर एंड अदर स्टोरी' (हिन्दी शीर्षक:रंग के किस्से और अन्य कहानियाँ, 2009)आई॰ऍस॰बी॰ऍन॰ 978-81-89884-62-8

## सन्दर्भ

श्रेणी:भूटान के लोग
श्रेणी:1952 में जन्मे लोग
श्रेणी:लेखक
श्रेणी:साहित्यकार
श्रेणी:उपन्यासकार
व्यापार मेला

लिनक्सवर्ड मेला २००६ (बोस्टन)|right|thumb|300px
**औद्योगिक प्रदर्शनी** या **व्यापार मेला** (trade fair या trade show) वह प्रदर्शनी है जिसमें किसी विशेष प्रकार के उद्योग अपने अद्यतन उत्पाद प्रदर्शित करते हैं। ये उपभोक्ता मेलों से इस अर्थ में अलग होती हैं कि अधिकांश औद्योगिक प्रदर्शनियों में सामान्य जनता को प्रवेश की अनुमति नहीं होती बल्कि उनमें केवल कम्पनियों के प्रतिनिधि ही भाग ले सकते हैं। एक ऐसा मेला जहा पर बहुत से भिन्न भिन्न प्रकार के व्यापारी आ कर अपने अपने सेवा एवम वस्तु का प्रदर्शन करते है। 

## विश्व के कुछ प्रमुख व्यापार मेले
* हनोवर मेसे
* :श्र:भारतीय अन्तर्राष्ट्रीय व्यापार मेला
* ऑटो एक्सपो

## सन्दर्भ

*
विद्रधि

पाँच दिन पुराना विद्रधि|right|thumb|300px
**विद्रधि** (abscess) शरीर के ऊतक के अन्दर मवाद एकत्र होने से निर्मित होती है। जो विद्रधि त्वचा के निकट स्थित होती हैं उनका लक्षण ये हैं- लाली, दर्द, गरमी, सूजन, आदि।

## इन्हें भी देखें
* फोड़ा
* व्रण (अल्सर)

श्रेणी:रोग
जिनप्रभ सूरि

**जिनप्रभ सूरि** ईसवी सन् की १४वीं शताब्दी में एक असाधारण प्रतिभाशाली जैन आचार्य हुए थे। मुगल बादशाह अकबर के दरबार में जो स्थान जगद्गुरु हीरविजय सूरि को प्राप्त था, वही स्थान तुगलक सुलतान मुहम्मदशाह के दरबार में जिनप्रभ सूरि का था।

जिनप्रभ सूरि लघु खरतर गच्छ के प्रवर्तक जिनसिंह सूरि के प्रधान शिष्य थे। संस्कृत, प्राकृत और अपभ्रंश में विविध विषयों पर इन्होंने महत्वपूर्ण ग्रंथ लिखे हैं। प्रतिदिन किसी अभिनव काव्य की रचना करने के पश्चात् ही आहारग्रहण करने का उनका नियम था। उनके जीवनकाल में बघेला वंश का अंत, गुजरात का मुसलमान बादशाहों के अधिकार में चला जाना, दिल्ली में मुगल सल्तनत का आरंभ आदि अनेक रोमांचकारी ऐतिहासिक घटनाएँ घटी थीं।

जिनप्रभ सूरि को भ्रमण का बहुत शौक था तथा गुजरात, राजस्थान, मालवा, मध्यप्रदेश, बरार, दक्षिण, कर्णाटक, तेलंगाना, बिहार, अवध, उत्तर प्रदेश और पंजाब आदि स्थानों की यात्राएँ इन्होंने की थीं। अपने विविध तीर्थकाल में इस भ्रमण का विस्तृत वृतांत जिनप्रभ सूरि संकलित किया है। इस वृत्तांत के अनुसार विक्रम संवत् १२५ (११९९ ई.) में सुलतान अलाउद्दीन के छोटे भाई उल्लू खाँ (अलफ खाँ) ने दिल्ली से गुजरात पर आक्रमण किया। उस समय चित्तौड़ के नरेश समरसिंह ने उल्लू खाँ को दंड देकर मेवाड़ की रक्षा की। विविध तीर्थकल्प में बनारस के मणिकणिंकाघाट तथा देववाराणसी, राजधानी वाराणसी, मदन वाराणसी और विजयवाराणसी का उल्लेख है। राजधानी वाराणसी में यवन रहते थे। आजकल का मदनपुरा ही मदन वाराणसी हो सकता है।

## सन्दर्भ
श्रेणी:जैन आचार्य
ग्रिगरी जिनव्येव

ग्रिगरी जिनव्येव|right|thumb|150px
**जिनव्येव ग्रिगरी एपिसएविच्** (रूसी : Григо́рий Евсе́евич Зино́вьев, IPA: [ɡrʲɪˈɡorʲɪj zʲɪˈnovʲjɪf] ; वास्तविक उपाधि 'रादमीस्लस्कि' ; १८८३ - १९३६) बोलशेविक क्रांतिकारी तथा सोवियत साम्यवादी दल के प्रमुख कार्यकर्ता तथा राजनेता थे। 

## परिचय
जिनव्येव का जन्म एक छोटे पूँजीपति परिवार में हुआ था। सन् १९०१ में रूसी समाजवादी जनतंत्र (सोशल डेमोक्रेटिक) दल में सम्मिलित हुए और १९०३ में बोलशेविकों के दल में सम्मिलित हो गए। सन् १९०७ में दल की केंद्रीय समिति के सदस्य निर्वाचित हुए। अप्रैल, १९०८ से १९१७ तक विदेश में प्रवासी के रूप में रहे। उस समय दल के 'प्रतिहारी' (सर्वहारा) तथा 'समाजवादी जनतंत्र' नामक पत्रों के संपादकमंडल में कार्य करते थे। सन् १९१७ की अक्टूबर क्रांति के ठीक एक दिन पूर्व ये उस क्रांति की सफलता पर संदेह प्रकट कर तत्कालीन पूँजीवादी सरकार के विरुद्ध विद्रोह करनेवाले पेत्रोग्राद के श्रमिक तथा सेना की तैयारी के विरोध में खड़े हो गए। सन् १९१७ से लेकर १९२६ तक ये सरकार तथा दल में महत्वपूर्ण पद सँभालते रहे। कई बार लेनिन के राजनीतिक मत का विरोध भी किया। साम्यवादी दल में एक विरोधी दल के साथ १९२५ से योगदान कर दल की कार्रवाई का विरोधी दल के साथ १९२५ से योगदान कर दल की कार्रवाई का विरोध करने लगे। सन् १९२६ में लियो त्रात्सकी के साथ होकर दल के विरुद्ध आचरण करने लगे। १९२७ में इन्हें दल से निष्कासित कर दिया गया। दो बार-सन् १९२८ तथा १९३३ में इन्हें दल में सम्मिलित किया गया। किंतु १९३२ तथा १९३४ में पुन: पार्टी के कार्य का विरोध करने पर ये निष्कासित कर दिए गए।

दल तथा सोवियत सरकार का विधिविरुद्ध विरोध करने पर इन्हें गिरफ्तार कर सन् १९३६ में मृत्युदंड दे दिया गया।

श्रेणी:भूतपूर्व बोलशेविक
श्रेणी:रूसी लोग
श्रेणी:१९३६ में निधन
जिनेश्वर सूरि

**जिनेश्वरसूरि** चंद्रकुलीय वर्धमान सूरि के प्रतिभाशाली शिष्य थे। ये खरतर गच्छ के संस्थापक थे और सन् १०२३ में विद्यमान थे। जैन आगम ग्रंथों के टीकाकार अभयदेव सूरि, सुर सुंदरी कथा के कर्ता धनेश्वरसूरि तथा महावीरचरित के कर्ता गुणचंद्रमणि उनके शिष्य-प्रशिष्यों में गिने जाते हैं।

## परिचय
विक्रम संवत ८०२ में अगहिल्लपुर पाटण के राजा वनराज चावड़ा के गुरु शीलगुण सूरि ने यह राजाज्ञा जारी करा दी थी कि पाटण में चैत्यवासी साधुओं को छोड़कर दूसरे वनवासी साधु प्रवेश न करें। आगे चलकर वि॰सं॰ १०७४ में जिनेश्वर सूरि और बुद्धिसागर नाम के विधिमार्गी विद्वानों ने चौलुक्य राजा दुर्लभदेव की सभा में चैत्यवासियों को शास्त्रार्थ में पराजित कर इस आज्ञा को रद्द कराया। चैत्यवासी शिथिलाचारी होने के कारण प्राय: चैत्यों (मंदिरों) में ही वहीं भोजन करते और वहीं उपदेश देते। चैत्य ही एक प्रकार से उनका मठ या निवासस्थान बन गया था, इसलिये वे चैत्यवासी कहे जाते थे। हरिभद्र सूरि ने संबोधप्रकरण में चैत्यनिवासियों को 'कुसाधु' बताते हुए कहा है कि ये देवद्रव्य का उपभोग करते हैं, जिन मंदिर और शालाएँ चिनवाते हैं, रंग बिरंगे सुगंधित धूपवासित वस्त्र पहनते हैं, बिना नाथ के बैलों के समान स्त्रियों के आगे गाते हैं, मुहूर्त निकालते हैं, निमित्त बताते हैं, भभूत देते हैं, रात भर सोते हैं, क्रय विक्रय करते हैं, चेला बनाने के लिये छोटे बच्चों को खरीदते हैं, भोले लोगों को ठगते हैं और जिन प्रतिमाओं को बेचते खरीदते हैं। श्वेतांबरों में आजकल जो 'जती या श्रीपूज्य' कहलाते हैं वे इन्हीं चैत्यवासियों या मठवासियों के और जो 'संवेगी' कहे जाते हैं वे वनवासियों के अवशेष हैं। संवेगी अपने को विधिमार्ग का अनुयायी कहते हैं। जिनेश्वर सूरि के गुरु वर्धमान सूरि स्वयं चैत्यवासी यतियों के प्रमुख आचार्य थे लेकिन बाद में उन्होंने जातियों का आचार छोड़ दिया था।

युगप्रधान जिनेश्वर सूरि ने दूर-दूर तक भ्रमण किया तथा गुजरात, मालवा और राजस्थान उनकी प्रवृत्तियों के केंद्र बन गए। उन्होने संस्कृत और प्राकृत में अनेक महत्वपूर्ण ग्रंथ लिखे हैं। जिनमें हरिभद्रअष्टक की टीका, प्रमालक्षण, पंचलिंगीप्रकरण, वीरचरित्र, कथाकोषप्रकरण, निवार्णलीलावती कथा आदि मुख्य हैं। कथाकोषप्रकरण प्राकृत कथाओं का सुंदर ग्रंथ है जो सन् १०५२ में लिखा गया था।

**बुद्धिसागर सूरि** जिनेश्वर सूरि के सगे भाई थे। उन्होंने श्वेतांबर संप्रदाय में सर्वप्रथम व्याकरण की रचना की। सन् १०२३ में ये दोनों आचार्य जाबालिपुर (जालौर) में विद्यमान थे।

## सन्दर्भ ग्रन्थ
* जिनेश्वरसूरि, कथाकोषप्रकरण की मुनि जिनविनय जी की भूमिका

श्रेणी:जैन आचार्य
रवि शंकर (बहुविकल्पी)

**रवि शंकर** इनमें से कोई हो सकता हैं:

*रवि शंकर (1920–2012), भारतीय संगीतकार और सितार वादक।
*श्री श्री रवि शंकर (जन्म:1956), भारतीय आध्यात्मिक गुरू।
*रवि शंकर प्रसाद (जन्म:1954), भारतीय जनता पार्टी के राजनीतिज्ञ।
रिंगा रिंगा रोजस्

**रिंगा रिंगा रोजस्** एक भारतीय डरावना धारावाहिक है, जिसका प्रसारण लाइफ ओके पर 30 नवम्बर 2013 से 18 जनवरी 2014 तक शुक्रवार व शनिवार रात को होता था।

## कथानक
यह खौफनाक धारावाहिक सामान्य एवं असामान्य वस्तुओं में अंतर दर्शाता है। यह कहानी एक छोटी लड़की मैत्री के बारे में है जो अपने पिता को एक सुपरहीरो समझती है। उसके पिताजी भूतों से लड़ते है।

## पात्र
* समीर सोनी – जेडी
* मनोज वर्मा – जफ्फार (खोज विशेषज्ञ)
* ऋष्भ चड्ढा – सुबू 
* अबिगैल जैन – मारिया
* रोशनी वालिया – मैत्री

## सन्दर्भ

## बाहरी कड़ियाँ
* आधिकारिक जालस्थल

श्रेणी:लाइफ ओके के धारावाहिक
श्रेणी:भारतीय स्टार टीवी कार्यक्रम
श्रेणी:भारतीय टेलीविजन धारावाहिक
गिरीश्वर मिश्र

**प्रो॰ गिरीश्वर मिश्र ** (जन्म 21 अप्रैल 1951) भारत के एक शिक्षाविद, मनोविज्ञानी, समाज विज्ञानी, लेखक, संपादक एवं महात्मा गान्धी अन्तर्राष्ट्रीय हिन्दी विश्वविद्यालय के पूर्व कुलपति रहे हैं। गोरखपुर विश्वविद्यालय से मनोविज्ञान में स्नातक, पीएचडी डिग्री प्राप्त करने के उपरांत वे उसी विश्वविद्यालय में मनोविज्ञान विषय के व्याख्याता के रूप में सन 1970 में कर्मजीवन प्रारंभ किया। 1978 से 1983 तक वे इलाहाबाद विश्वविद्यालय में कार्यरत रहे।
प्रो॰ मिश्र पांचवे आईसीएसएसआर सर्वे ऑफ़ साइकोलॉजी के प्रधान संपादक तथा नेशनल अकादमी ऑफ़ साइकोलॉजी, इंडिया और साइकोलॉजिकल स्टडीज के संपादक हैं।

## सम्मान

* समाज विज्ञान के क्षेत्र में उनके योगदान के लिए मध्य प्रदेश सरकार के ओर से डाक्टर हरिसिंह गौड़ राष्ट्रीय पुरस्कार
* राधा कृष्ण पुरस्कार (मध्य प्रदेश उच्च शिक्षा आयोग) 
* गोविंद वल्लभ पंत पुरस्कार (केंद्रीय गृह मंत्रालय)

## हिंदी पुस्तकें
* बाल अपराध
* ताकि उसका बचपन वापस मिल सके 
* सामान्य मनोविज्ञान (डी. सिंहा)
* मनोवैज्ञानिक अनुसंधान पद्धति (एल.बी. त्रिपाठी, ए.अग्रवाल, ए.एन. श्रीवास्तव, ए. श्रीवास्तव, ए.एन. मिश्रा के साथ) 
* आधुनिक प्रायोगिक मनोविज्ञान (एल.बी. त्रिपाठी, ए. अग्रवाल, ए.के. सक्सेना के साथ)
## अनुवाद
* एक विकासशील देश में मनोविज्ञान : भारतीय अनुभव (Psychology in a third world country : The Indian experiences, D. Sinha)

## अंग्रेज़ी में कार्य
* *Psychological Consequences of Prolonged Deprivation (with L. B. Tripathi)*
* *Deprivation: Its Social Roots and Psychological Consequences (with D. Sinha and R. C. Tripathi)*
* *Perspectives on Indigenous Psychology (with A. K. Mohanty)*
* *Psychological Perspectives on Health and Stress, Psychology of Poverty and Social Disadvantage (with A. K. Mohanty)*
* *Applied Social Psychology in India, New Directions in Indian Psychology, Vol. 1: Social Psychology (with A. K. Dalal)*
* *Towards a Culturally Relevant Psychology (with J. Prakash)*
* *Rethinking Intelligence (with A. K. Srivastava)*
* *Psychology and Societal Development: Paradigmatic and Social Concerns*

## सन्दर्भ

## बाहरी कड़ियाँ
# Girishwar Misra appointed VC of Mahatma Gandhi International Hindi University
# कुलपति संदेश
# Indian Council of Philosophical Research

श्रेणी:हिन्दी लेखक
श्रेणी:1951 में जन्मे लोग
श्रेणी:जीवित लोग
श्रेणी:भारतीय लेखक
टेक-टू इंटरएक्टिव

**टेक-टू इंटरएक्टिव सॉफ्टवेयर, Inc.** (), **टेक-टू** के रूप में भी जानी जाती हैं, एक अमेरिकी बहुराष्ट्रीय प्रकाशक, डेवलपर और वीडियो गेम और वीडियो गेम के बाह्य उपकरणों के वितरक हैं। टेक-टू पूरी तरह से रॉकस्टार गेम्स और 2के गेम्स के मालिक हैं। कंपनी का मुख्यालय, न्यूयॉर्क शहर में हैं और विंडसर, यूनाइटेड किंगडम में अंतरराष्ट्रीय मुख्यालय हैं। टेक-टू ने कई उल्लेखनीय खेल प्रकाशित किए हैं, इसकी सबसे प्रसिद्ध श्रृंखला ग्रांड थेफ्ट ऑटो सहित।

## इन्हें भी देखें
*ग्रैंड थेफ्ट ऑटो V

## सन्दर्भ

श्रेणी:बहुराष्ट्रीय कम्पनियाँ
श्रेणी:वीडियो गेम प्रकाशक
विश्व शिक्षक दिवस

**विश्व शिक्षक दिवस** (अंग्रेज़ी:World Teacher's day) 5 अक्टूबर को संयुक्त राष्ट्र के तत्वावधान में मनाया जाता है। 

इस दिन आध्यापकों को सामान्य रूप से और कतिपय कार्यरत एवं सेवानिवृत्त शिक्षकों को उनके विशेष योगदान के लिये सम्मानित किया जाता है।

इसे संयुक्त राष्ट्र द्वारा साल 1966 में यूनेस्को और अंतर्राष्ट्रीय श्रम संगठन की ,उस संयुक्त बैठक को याद करने के लिये मनाया जाता है , जिसमें अध्यापकों की स्थिति पर चर्चा हुई थी और इसके लिये सुझाव प्रस्तुत किये गये थे।

अतः इसे 1994 के बाद से प्रतिवर्ष लगभग 100 से अधिक देशों में मनाया जा रहा है और इस प्रकार वर्ष 2022 में यह 28वाँ विश्व शिक्षक दिवस (World Teacher's Day) होगा। 

इस अवसर को एजुकेशन इंटरनेशनल नामक संस्था "**गुणवत्ता परक शिक्षा के लिये एकजुट हों"** के नारे के साथ मनाने जा रही है। 

एक अन्य संस्था इसे "**भविष्य में निवेश करें, शिक्षकों में निवेश करें"** के विषय के साथ मनाने की तैयारी में है।

## देशों में अलग शिक्षक दिवस

अलग-अलग देशों में शिक्षक दिवस अलग-अलग तारीखों पर मनाये जाते हैं। भारत में यह भूतपूर्व राष्ट्रपति सर्वपल्ली राधाकृष्णन के जन्म दिन 5 सितंबर को मनाया जाता है।

चीन में 1931 में शिक्षक दिवस की शुरूआत की गई थी और बाद में 1939 में कन्फ्यूशियस के जन्म दिन, 27 अगस्त को शिक्षक दिवस घोषित किया गया लेकिन 1951 में इसे रद कर दिया गया। फिर 1985 में 10 सितम्बर को शिक्षक दिवस घोषित किया गया लेकिन वर्तमान समय में ज्यादातर चीनी नागरिक चाहते हैं कि कन्फ्यूशियस का जन्म दिन ही शिक्षक दिवस हो।

इसी तरह रूस में 1965 से 1994 तक अक्टूबर महीने के पहले रविवार के दिन शिक्षक दिवस मनाया जाता था। जब साल 1994 से विश्व शिक्षक दिवस 5 अक्टूबर को मनाया जाना शुरू हुआ तब इसके साथ समन्वय बिठाने के लिये इसे इसी दिन मनाया जाने लगा।

## इन्हें भी देखें
* शिक्षक दिवस

## सन्दर्भ

## बाहरी कड़ियाँ
* [शिक्षक दिवस एजुकेशन इंटरनेशनल विश्व शिक्षक दिवस की वेबसाइट (Hindi)]

श्रेणी:शिक्षा
श्रेणी:पर्व
श्रेणी:संयुक्त राष्ट्र
कोंटाओ

**कोंटाओ** एक मुक्त जालस्थल बनाने का ओजार है। जो पीएचपी पर आधारित है। यह मुख्य रूप से जर्मन भाषा में उपलब्ध है।

## इन्हें भी देखें
* वर्डप्रेस
* ड्रुपल

## सन्दर्भ


## बाहरी कड़ियाँ
* आधिकारिक जालस्थल https://web.archive.org/web/20120102102418/http://www.contao.org/

श्रेणी:मुक्तस्रोत सॉफ्टवेयर
दादा धर्माधिकारी

**शंकर त्रिम्बक धर्माधिकारी** (१८ जून , १८९९ - १ दिसम्बर १९८५) भारत के एक स्वतंत्रता सेनानी, गाँधीवादी चिन्तक और प्रसिद्ध लेखक थे। वे 'दादा धर्माधिकारी' के नाम से अधिक जाने जाते हैं।

## परिचय
प्रसिद्ध गाँधीवादी चिन्तक दादा धर्माधिकारी का जन्म १८९९ में मध्य प्रदेश के बैतूल जिला में हुआ था। वे नागपुर में शिक्षा ग्रहण कर रहे थे कि महात्मा गाँधी जी ने उसी समय असहयोग आन्दोलन आरम्भ कर दिया और दादा धर्माधिकारी ने १९२० में विद्यालय छोड़ दिया। उन्होंने औपचारिक शिक्षा की कोई डिग्री नहीं ली। किन्तु स्वाध्याय में अपने समय के विचारको में अपना महत्वपूर्ण स्थान बनाया। वे हिंदी, मराठी, गुजराती, बांग्ला, संस्कृत और अंग्रेजी भाषाओ के अच्छे ज्ञाता थे।

दादा धर्माधिकारी ने तिलक विद्यालय, नागपुर में शिक्षक के रूप में कार्य आरम्भ किया। स्वतन्त्रता संग्राम में भी भाग लेते रहे। १९३५ में वे वधा में आकर रहने लग। वे 'गाँधी सेवा संघ' के सक्रिय कार्यकर्ता थे।

## कृतियाँ
* अहिंसक क्रांति की प्रक्रिया (हिंदी)
* आपल्या गणराज्याची घडण (मराठी)
* क्रांतिशोधक (हिंदी)
* गांधीजी की दृष्टी (हिंदी)
* गांधीजी की दृष्टी अगला कदम (हिंदी, जर्मन)
* तरुणाई (मराठी)
* दादा की बोध कथाएं (मराठीत, दादांच्या बोधकथा, बाग १ ते ३)
* दादांच्या शब्दांत दादा, भाग १, २.
* नये युग की नारी (हिंदी)
* नागरिक विश्वविद्यालय - एक परिकल्पना (मराठी)
* प्रिय मुली (मराठी)
* मानवनिष्ठ भारतीयता (हिंदी, मराठी)
* मैत्री (मराठी)
* युवा और क्रांति (मराठीत, क्रांतिवादी तरुणांनो)
* लोकतंत्र विकास और भविष्य (मराठीत, लोकशाही विकास आणि भविष्य)
* समग्र सर्वोदय दर्शन (मराठीत, सर्वोदय दर्शन)
* स्त्री-पुरुष सहजीवन (हिंदी, मराठी)
* हिमालय की यात्रा (अनुवाद; मूळ गुजरातीत, लेखक दत्तात्रेय बालकृष्ण कालेलकर)

dada
## दादा धर्माधिकारी पर पुस्तकें
* दादा धर्माधिकारी - जीवन दर्शन (संपादिका तारा धर्माधिकारी)
* विचारयोगी - दादा धर्माधिकारी (संकलन-संपादन तारा धर्माधिकारी)
* स्नेहयोगी - दादा धर्माधिकारी (लेखिका तारा धर्माधिकारी)

## सन्दर्भ

श्रेणी:लेखक
श्रेणी:1899 में जन्मे लोग
श्रेणी:१९८५ में निधन
श्रेणी:भारतीय स्वतंत्रता सेनानी
श्रेणी:भारतीय दार्शनिक
श्रेणी:गांधीवादी
डिजिटल ऊँचाई मॉडल

**डिजिटल ऊँचाई मॉडल** या **डीईएम** एक कंप्यूटर आधारित 3D या त्रिविमीय मॉडल है जिसके द्वारा पृथ्वी की सतह का प्रदर्शन या निरूपण किया जाता है। पृथ्वी की सतह को दिखाने के अलावा यह अन्य ग्रहों और उपग्रहों के लिये भी प्रयोग होता है। 
आसान शब्दों में यह उच्चावच को दर्शाने का माध्यम है।

इसमें ऊँचाई के आँकड़ों का उपयोग होता है और इसे सामान्यतः रास्टर आँकड़ों के रूप में सहेजा जाता है। वेक्टर आँकड़ों के रूप में इसे टिन (TIN) के रूप में सहेजते और प्रदर्शित करते हैं।

श्रेणी:भौगोलिक सूचना तंत्र
श्रेणी:भू-आकृति विज्ञान
रास्टर (जीआइएस)

**रास्टर आँकड़े** भौगोलिक सूचना तंत्र में पिक्सेल्स की एक ग्रिड पर आधारित व्यवस्था में सहेजे गये आँकड़े होते हैं। रास्टर आँकड़ा संरचना असल में एक तरह की डिजिटल इमेज जैसी प्रणाली है। पिक्सेल्स का आकार इस व्यवस्था में रखे आँकड़ों के शुद्धता और सटीकता निर्धारित करता है।

भौगोलिक सूचना तंत्र में इसके अलावा वेक्टर आधारित आँकड़ा संरचना का प्रयोग होता है।

सभी उपग्रह चित्र और डिजिटल ऊँचाई मॉडल रास्टर आँकड़े के रूप में सहेजे जाते हैं।

श्रेणी:भौगोलिक सूचना तंत्र
गिरगांव चौपाटी

thumbnail|गिरगाव चौपाटी में गणेश मूर्ति विसर्जन का एक दृश्य
**गिरगांव चौपाटी** मुंबई का एक प्रसिद्द समुद्र का किनारा हैं। 

## चित्र

Image:Chowpatty Beach (Bombay).jpg|Girgaum beach with Nariman Point skyline in the background
Image:Chowpatty beach monsoon.jpg|Girgaum beach with Malabar Hills in the background
Image:Vendors on Chowpatty Beach.jpg|Corn cob vendors on Girgaum chowpati
Image:Girgaum Chowpatty.jpg| View of Girgaum Chowpatty from Malabar Hill

## सन्दर्भ

श्रेणी:मुम्बई
श्रेणी:मुम्बई के बालूतट
प्रीति सिंह

**प्रीति सिंह** (जन्म: २६ अक्टूबर १९७१) चंडीगढ़ में स्थित एक लेखिका, उपन्यासकार हैं। प्रीति पिछले १५ सालो से एक पेशेवर लेखक के रूप में काम कर रही है। २०१२ में महावीर पब्लिशर्स द्वारा प्रकाशित इनका पहला उपन्यास "फ्लर्टिंग विथ फेट" बेस्ट सेलिंग उपन्यास रहा और वे अपनी दूसरी किताब "क्रॉसरोड्स" के साथ एक अवॉर्ड विजेता लेखिका बन चुकी हैं। १७ दिसंबर, २०१५ साहित्यकार प्रीति सिंह को अनुपमा फाउंडेशन द्वारा *स्वयंसिद्धा सम्मान* से पुरस्कृत किया गया। साल २०१६ में इनकी तीसरी पुस्तक *वॉच्ड*, जो एक क्राइम थ्रिलर उपन्यास हैं, का प्रकाशन ओमजी पब्लिशिंग हाउस द्वारा किया गया।

## जीवनी
प्रीति सिंह एक सैनिक परिवार से ताल्लुक रखती हैं। उसके पिता मेजर जनरल श्री कुलवंत सिंह भारतीय सेना से सेवानिवृत्त हुए हैं और इनकी दिवंगत माँ, श्रीमती सोन्या सिंह, जिनका फेफड़ों के कैंसर के कारण निधन हो गया हैं। प्रीति ने अपनी स्कूली शिक्षा ला मार्टिनियर स्कूल, लखनऊ से किया। वें अंग्रेजी ऑनर्स के साथ एमसीएम डीएवी वुमन कॉलेज, चंडीगढ़ से स्नातक और पंजाब विश्वविद्यालय, चंडीगढ़ से अंग्रेजी साहित्य में परास्नातक हैं। इंदिरा गाँधी राष्ट्रीय मुक्त विश्वविद्यालय, दिल्ली से प्रीति सिंह ने पत्रकारिता एवं जनसंचार में स्नातकोत्तर डिप्लोमा हासिल की और एमिटी विश्वविद्यालय, नोएडा के साथ एक सम्पादक के रूप में अपने कैरियर शुरू किया। अन्नामलाई विश्वविद्यालय से बी.एड करने के बाद देश के विभिन्न आर्मी स्कूलों में अध्यापन का कार्य किया। इसके पूर्व वें एक रचनात्मक सामग्री लेखक के रूप में एक एसईओ कंपनी में भी कार्य कर चुकी थी। वर्तमान में वें चंडीगढ़ में बसी हुई हैं।

## प्रकाशित पुस्तके
* फ्लर्टिंग विथ फेट (२०१२)
* क्रॉसरोड्स (२०१४)
* वॉच्ड (२०१६)

## पुरस्कार
* राष्ट्रमंडल बुकर पुरस्कार २०१२ के लिए नामांकित और २०१२ के बेस्ट डेब्यू अपराध कथा उपन्यास पुरस्कृत। 
* अनीश भनोट द्वारा जारी चंडीगढ़ की प्रमुख हस्तियों की कॉफी टेबल पुस्तक में छपा।
*प्रीति सिंह को १७ दिसंबर, २०१५ को अनुपमा फाउंडेशन द्वारा स्वयंसिद्धा पुरस्कार से सम्मानित किया गया।
* इन्हें क्रॉसवर्ड के लिए साहित्यिक संस्था आगमन परिवार द्वारा बेस्ट ऑथर अवॉर्ड-2016 से सम्मानित किया गया।
## सन्दर्भ

## बाहरी कड़ियाँ

* अधिकारिक जालस्थल
* 

श्रेणी:लेखिका
श्रेणी:चंडीगढ़ के लोग
श्रेणी:1971 में जन्मे लोग
श्रेणी:जीवित लोग
श्रेणी:भारतीय साहित्यकार
श्रेणी:भारतीय अंग्रेज़ी लेखक
लालबाग का राजा

**लालबाग का राजा** मुंबई का सबसे अधिक लोकप्रिय सार्वजनिक गणेश मंडल है। लालबागचा राजा सार्वजनिक गणेशोत्सव मंडल की स्थापना वर्ष १९३४ में चिंचपोकली के कोलियों के द्वारा हुई थी। यह मुंबई के लालबाग, परेल इलाके में स्थित हैं।

यह गणेश मंडल अपने १० दिवसीय समारोह के दौरान लाखों लोगों को अपनी ओर आकर्षित करता है। इस प्रसिद्ध गणपति को ‘नवसाचा गणपति’ (इच्छाओं की पूर्ति करने वाला) के रूप में भी जाना जाता है। हर वर्ष दर्शन पाने के लिए यहाँ करीबन ५ किलो मीटर की लंबी कतार लगती है। लालबाग के गणेश मूर्ति का विसर्जन गिरगांव चौपाटी में दसवें दिन किया जाता है। 

## इतिहास
इस मंडल की स्थापना वर्ष 1934 में अपने मौजूदा स्थान पर (लालबाग, परेल) हुई थी। पूर्व पार्षद श्री कुंवरजी जेठाभाई शाह, डॉ॰ वी.बी कोरगाओंकर और स्थानीय निवासियों के लगातार प्रयासों और समर्थन के बाद, मालक रजबअली तय्यबअली ने बाजार के निर्माण के लिए एक भूखंड देने का फैसला किया। मंडल का गठन उस युग में हुआ जब स्वतंत्रता संघर्ष अपने पूरे चरम पर था। लोकमान्य तिलक ने ब्रिटिश शासन के खिलाफ की लोगों की जागृति के लिए “सार्वजनिक गणेशोत्सव” को विचार-विमर्श को माध्यम बनाया था। यहा धार्मिक कर्तव्यों के साथ-साथ स्वतंत्रता संग्राम और सामाजिक मुद्दों पर भी विचार विमर्श किया जाता था। मुम्बई में गणेश उत्सव के दौरान सभी की नजर प्रसिद्ध ‘लालबाग के राजा’ के ऊपर होती है। इन्हें ‘मन्नतों का गणेश’ भी कहा जाता है। लालबाग में स्थापित होने वाले गणेश भगवान की प्रतिमा के दर्शन के लिए लोग दूर-दूर से आते हैं और ये भक्तगण कई कई घंटो (२० से २५ घंटे) तक कतारों में खड़े रहते हैं। गणेश चतुर्थी के दिन ‘लालबाग के राजा’ यानी गणेश भगवान की प्रतिमा की प्रतिष्ठापना के बाद यहां मन्नत के साथ आने वाले भक्तगणों में बॉलीवुड के कई मशहूर फिल्मी सितारे भी शामिल होते हैं। बॉलीवुड की फिल्मी हस्तियां सुबह आकर ही यहां गणेश भगवान की पूजा कर अपने मनोकामना पूरी होने की प्रार्थना करते हैं।

## सामाजिक कार्य
"लालबागचा मंडल" में आई हुई दान रकम से कई चैरिटी भी चलती है। इस मंडल की अपनी कई अस्पताल और एम्बुलेंस हैं जहां गरीबों का निःशुल्क इलाज किया जाता है। प्राकृतिक आपदाओं में राहत कोष के लिए भी "लालबागचा मंडल" आर्थिक रूप से मदद करता है। १९५९ में ‘कस्तूरबा फंड’, १९४७ में ‘महात्मा गांधी मेमोरियल फंड’ और 'बिहार बाढ़ राहत कोष' के लिए दान दिया गया था।

## चित्र दीर्घा

File:Lalbagh, Mumbai, during Ganpati days.jpg|लालबाग का राजा (२०१४)
File:Lalbagh, Mumbai, during Ganpati days. 2.jpg|लालबाग का राजा (२०१४)
File:Bappa.jpg|लालबाग का राजा (२०१२)
File:Lalbaugcha Raja on its way for viserjan.JPG|लालबाग का राजा (२०१२) विसर्जन के लिए जाते हुए
File:Lalbaugcha Raja just outside its Pandal at Lalgaug, Mumbai.JPG|लालबाग का राजा (विसर्जन के समय, पांडाल के बहार का दृश्य)
File:Lalbagcha Raja (2011).jpg|लालबाग का राजा (२०११)
File:Lalbaugcha Raja.jpg|लालबाग का राजा (२०१०)
File:Lalbaug cha raja.jpg|लालबाग का राजा (२००५) विसर्जन के लिए जाते हुए


## सन्दर्भ

## बाहरी कड़ियाँ
* अधिकारिक जालस्थल
श्रेणी:गणेश
श्रेणी:हिन्दू धर्म
श्रेणी:कोली
चैत्य भूमि

**चैत्यभूमि** मुंबई के दादर स्थित भारतीय संविधान के निर्माता भारतरत्न डॉ भीमराव आंबेडकर जी की समाधि स्थली और बौद्ध धर्म के लोगो का आस्था का केंद्र हैं। दादर के समुद्र तट पर चैत्य भूमि स्थित है।

दिल्ली में अपने निवास में ६ दिसंबर १९५६ को आंबेडकर का महापरिनिर्वाण हुआ और उनका पार्थिव मुंबई में लाया गया, चैत्यभूमि में ७ दिसंबर १९५६ को भदन्त आनन्द कौशल्यायन ने आंबेडकर का बौद्ध परम्परा के अनुसार दाह संस्कार किया था। आंबेडकर का दाह संस्कार के पहले उन्हें साक्षी रख उनके 20,00,000 अनुयायिओं ने बौद्ध धम्म की दीक्षा ली और यह दीक्षा उन्हें भदन्त आनन्द कौशल्यायन ने दी थी।

## चित्र दीर्घा

चित्र:Ashoka pillar, Chaitya Bhoomi 04.jpg|अशोकस्तंभ
चित्र:Ashoka pillar and Chaitya Bhoomi gate (inner side).jpg|अशोकस्तंभ व प्रवेशद्वार (अंदर से)
चित्र:Resting Place Of Yashwant Bhimrao Ambedkar.jpg|यशवंत भीमराव अम्बेडकर का विश्राम स्थल


## सन्दर्भ

## बाहरी कडियाँ

श्रेणी:मुम्बई
श्रेणी:बौद्ध तीर्थ स्थल
श्रेणी:भीमराव आंबेडकर को समर्पित स्मारक
परसराम मोरदिया

**परसराम मोरदिया** एक भारतीय राजनीतिज्ञ तथा वर्तमान राजस्थान विधानसभा में धोद से विधायक हैं। वे पूर्व राजस्थान आवासन मण्डल के अध्यक्ष है। वे राजस्थान सरकार में राज्य मंत्री रह चुके है। वे लक्ष्मणगढ़ विधानसभा क्षेत्र (राजस्थान) से पांच बार राजस्थान विधानसभा के विधायक चुने गये। ये भारतीय राष्ट्रीय कांग्रेस के राजनेता है।

## सन्दर्भ

श्रेणी:जीवित लोग
श्रेणी:1950 में जन्मे लोग
श्रेणी:राजस्थान के विधायक
श्रेणी:भारतीय राजनीतिज्ञ आधार
टोनी एबॉट

**एंथनी जॉन टोनी एबॉट** (अंग्रेज़ी- Anthony John "Tony" Abbott, जन्म: 4 नवम्बर, 1957) ऑस्ट्रेलिया के 28वें प्रधानमंत्री रह चुके हैं। 15 सितंबर, 2015 को पार्टी नेतृत्व में परिवर्तन के फलस्वरूप उन्हें हटना पड़ा औेर उनके स्थान पर मैल्कम टर्नबुल प्रधानमंत्री बने। 

## अंतर्राष्ट्रीय संबंध
### भारत
सितंबर 2014 में भारत के नवनिर्वाचित प्रधानमंत्री नरेंद्र मोदी की सरकार में किसी भी विदेशी राष्ट्राध्यक्ष की यह प्रथम राजकीय यात्रा के रूप में श्री टोनी एबॉट ने दोनों देशों के बीच असैन्य नाभिकीय उर्जा सहयोग समझौता करके भारत को यूरेनियम निर्यात करने के द्वार खोल दिए। इस दौरान एक महत्वपूर्ण व्यक्तव्य में उन्होंने कहा कि नरेंद्र मोदी को 2002 के दंगों के लिए गुजरात के मुख्यमंत्री के तौर पर जिम्मेदार नहीं ठहराना चाहिए।

## सन्दर्भ

श्रेणी:ऑस्ट्रेलिया के प्रधानमंत्री
श्रेणी:जीवित लोग
श्रेणी:1957 में जन्मे लोग
श्रेणी:ऑस्ट्रेलिया के लोग
श्रेणी:राष्ट्रमण्डल पदासीन
हिन्दोस्थान

**हिन्दोस्थान** १९ वी सदी में कालाकांकर रियासत से प्रकाशित होने वाला एक दैनिक समाचार पत्र था। कालाकांकर नरेश राजा रामपाल सिंह ने नवंबर, 1885 ई. में आपने कालाकाँकर से ही 'हिंदोस्थान' नाम का हिंदी दैनिक निकाला जिसका साप्ताहिक अंग्रेजी संस्करण भी इसी नाम से निकलता था। इन दोनों पत्रों के संपादक राजा रामपाल सिंह स्वयं ही रहे परंतु संपादन का काम पं. मदनमोहन मालवीय, पं. प्रतापनारायण मिश्र, बालमुकुंद गुप्त ,गोपालराम गहरी, अमृतलाल चक्रवर्ती आदि करते थे। अंग्रेजी साप्ताहिक के संपादन के लिए आप एक अँगरेज सहकरी को इंग्लैंड से लाए थे। 'हिंदोस्थान' में शब्दों की वर्तनी सामान्य से भिन्न रहती थी, जैसे 'जितना' को 'ज्यतना', 'कितना को 'क्यतना', 'मैनेजर' को 'म्यनेजर'। 

## सन्दर्भ

श्रेणी:समाचार पत्र
राय होममल्ल

**राय होममल्ल** या **'राजा होममल्ल** कालाकांकर राजवंश के संस्थापक थे। गोरखपुर का मझौली गांव इस राजवंश का मूल स्थान रहा है। वहां से चलकर मिर्जापुर के कान्तित परगना से होते हुए इस वंश के राय होममल्ल ने मानिकपुर से उत्तर बडग़ौ नामक स्थान पर अपना महल बनवाया था। वहीं उनका ११९३ में राज्याभिषेक हुआ।

## सन्दर्भ

श्रेणी:भारत के राजा
राजा अवधेश सिंह

**राजा अवधेश सिंह** कालाकांकर रियासत के राजा थे। कुंवर सुरेश सिंह इनके छोटे भाई थेे।

## सन्दर्भ

श्रेणी:भारत के राजा
    ( राजा रघुराज प्रताप सिंह)
कुंवर सुरेश सिंह

**कुंवर सुरेश सिंह** अवध की एक एक जाने माने कालाकांकर राजघराने से ताल्लुक रखते थे। कालाकांकर नरेश राजा अवधेश सिंह के छोटे भाई थे। वे एक साहित्य और कला प्रेमी भी थ। वे सुमित्रानंदन पंत और हरिवंश राय बच्चन जैसे बड़े कवियों के निकटस्थ रहे। इन्ही के आग्रह पर कवि सुमित्रानंदन पंत जी कालाकांकर आकर बस गए थे, जिसकी निशानी 'नक्षत्र' (सुमित्रानंदन पन्त की कुटी) आज भी कालाकांकर में मौजूद हैं। कुंवर सुरेश जी "पन्त जी और कालाकांकर" एवं "यादों के झरोखे" नामक पुस्तके भी लिखी हैं।

सन्‌ १९३८ ई. में कविवर सुमित्रानंदन पंत ने कुंवर सुरेश सिंह के आर्थिक सहयोग से नए सामाजिक-राजनीतिक, आर्थिक स्पंदनों से युक्त 'रूपाभ' नामक पत्र के संपादन करने का निर्णय लिया था।

कुंवर सुरेश सिंह भारत के स्वतन्त्रता संग्राम के आन्दोलन भी भी अधिक सक्रीय थे। वे राष्ट्रपिता महात्मा गाँधी के करीबियों में से एक थे। बल्कि बापू ने सुरेश जी को आन्दोलनों में मार्गदर्शन हेतु कई पत्र भी लिखे।

उत्तराखंड स्थित "सुमित्रानंदन पंत साहित्यिक वीथिका" नामक संग्रहालय में कालाकांकर के कुंवर सुरेश सिंह और हरिवंश राय बच्चन से किये गये उनके पत्र व्यवहार की प्रतिलिपियां यहां मौजूद हैं।
## सन्दर्भ

श्रेणी:उत्तर प्रदेश के लोग
दिनेश सिंह (राजनीतिज्ञ)

**राजा दिनेश सिंह** (19 जुलाई 1925 – 30 नवम्बर 1995) भारत के भूतपूर्व केन्द्रीय विदेश मंत्री थे। वे उत्तर प्रदेश के प्रतापगढ़ जिला की जानी मानी कालाकांकर राजघराने से ताल्लुक रखते थे। राजा अवधेश सिंह इनके पिता व राजकुमारी रत्ना सिंह इनकी पुत्री हैं।

## सन्दर्भ

श्रेणी:भारत के राजा
श्रेणी:उत्तर प्रदेश के लोग
श्रेणी:भारत सरकार के मंत्री
श्रेणी:1925 में जन्मे लोग
श्रेणी:१९९५ में निधन
स्थलाकृतिक मानचित्र

**स्थलाकृतिक मानचित्र** अथवा **भूपत्रक** (अंग्रेज़ी:Topographic map) एक बड़े पैमाने पर बना मानचित्र होता है जो सामान्य उद्देश्य के लिये बनाया जाता है और इसमें क्षेत्र का सामान्य विन्यास निरूपित होता है।

श्रेणी:मानचित्र भूगोल शब्दावली
समोच्च रेखा

right|thumb|300px|इस आरेख के नीचे वाले भाग में कई समोच्च रेखाएँ दर्शायी गयी हैं। साथ में, ऊपर के भाग में,  प्रत्येक समोच्च-रेखा के संगत मान देखा जा सकता है। इन मानों को समोच्च-रेखाओं के ऊपर संख्या लिखकर भी दर्शाया जाता है।
**समोच्च रेखाएं** (= सम + उच्च रेखाएँ) या **परिरेखाएँ** (contour/कन्टूर) उस वक्र को कहते हैं जो जिस पर किसी भौतिक राशि (जैसे ऊँचाई, ताप, आदि) का मान समान होता है। उदाहरण के लिए, किसी क्षेत्र के मानचित्र पर सामान ऊँचाई वाले बिदुओं को मिलाने वाली रेखाएँ (वक्र) समोच्च रेखाएँ कहलाएँगी।

दूसरे शब्दों में, यदि कोई भौतिक राशि दो चरों का फलन हो तो इस तल में एक वक्र की कल्पना करें जिसके सभी बिन्दुओं पर किसी भौतिक राशि (जैसे ताप) समान विकास करना चाहिए क्योंकि  तो इस वक्र को एक परिरेखा कहेंगे। मानचित्रण में प्रायः समान ऊँचाई वाले बिन्दुओं को मिलाकर समोच्च रेखाएँ बनायी जातीं हैं। किन्तु समोच्च रेखाओं का उपयोग मानचित्रण के अलावा बहुत से अन्य क्षेत्रों में भी किया 

## समोच्च रेखाओं के कुछ प्रकार
* समदाब रेखाएँ
* समताप रेखाएँ
* समघनत्व रेखाएँ
* समोच्च रेखाएँ

श्रेणी:मानचित्र भूगोल शब्दावली
हिन्दुस्तान (बहुविकल्पी)

**[[हिन्दुस्तान]]** ब्रितानी साम्राज्य से पूर्व मुग़लकाल के दौरान मध्यकालीन भारत का प्रचलित नाम था और कुछ स्थानों पर आधुनिक भारत के लिए प्रयुक्त होता था।

**हिन्दुस्तान** निम्न में से किसी एक के लिए प्रयुक्त किया जा सकता है:

## कम्पनियाँ
* हिन्दुस्तान ऐरोनॉटिक्स लिमिटेड, हवाई संयन्त्र निर्माण करने वाली बंगलुरू आधारित एक उपक्रम
* हिन्दुस्तान मोटर्स, भारतीय ऑटोमोबाइल निर्माता, जैसे एम्बेसडर कार
* हिंदुस्तान एंटीबायोटिक्स लिमिटेड, भारत की एक दवा निर्माता कम्पनी
* हिन्दुस्तान नाम से आरम्भ होने वाली कम्पनियों की सूची के लिए भारतीय कंपनियों की सूची देखें।

## क्लब
* हिन्दुस्तान एयरोनॉटिक्स लिमिटेड स्पोर्टिंग क्लब, बंगलौर स्थित एक फुटबॉल क्लब

## मीडिया
* *[[हिन्दुस्तान टाईम्स|हिन्दुस्तान टाइम्स]]*, उत्तरी भारत का एक दैनिक समाचार पत्र।
* *हिन्दुस्तान*, एचटी मीडिया का दैनिक हिन्दी समाचार पत्र।
* *दैनिक हिन्दुस्तान*, हिन्दी समाचार पत्र।
* "हिन्दुस्तान", 1918 का एक गाना जिसकी रचना ओलिवर जॉर्ज वालेस और हेरोल्ड वीक्स ने की।

## परिवहन
* हिंदुस्तान ऐरोनॉटिक्स लिमिटेड विमानपत्तन (एच॰ए॰एल॰ हवाई अड्डा) अथवा हिन्दुस्तान विमानपत्तन, बंगलौर, कर्नाटक का सबसे पुराना हवाई अड्डा।
* एचएएल ध्रुव (ध्रुव हैलीकॉप्टर), हिंदुस्तान ऐरोनॉटिक्स लिमिटेड ध्रुव हैलिकॉप्टर
* एचएमएस *हिन्दुस्तान* (अथवा *हिन्दोस्तान*), ब्रितानी रॉयल नेवी के पाँच जहाज
* हिन्दोस्तान (ईस्ट इण्डियामैन), ब्रितानी ईस्ट इण्डिया कम्पनी के जहाज

## स्थान
* भारत गणराज्य, दक्षिण एशिया का एक देश
* हिन्दुस्तान, इण्डियाना, संयुक्त राज्य अमेरिका, मार्टिनस्विले, इण्डियाना का एक कस्बा
* हिन्दुस्तान, पाकिस्तान, पाकिस्तान का एक कस्बा
* हिन्दुस्तान, त्रिनिदाद, त्रिनिदाद का एक क्षेत्र

## इन्हें भी देखें
* हिन्दुस्तानी (बहुविकल्पी)
कुनरी-शिकी रोमनीकरण

**मोटे अक्षर****कुनरी-शिकी रोमनीकरण** (訓令式ローマ字?) जापानी भाषा को रोमन लिपि में लिखने का एक तरीका है। अनतरराष्ट्रीय मानक संस्थान (ISO) ने इसको ISO 3602 के नाम से मानकीकृत किया है। 

कुनरी-शिकी विधि पुरानी निहोन-शिकी विधि पर आधारित है किन्तु आधुनिक मानक जापानी के अनुसार परिवर्तित परिवर्धित है। 

श्रेणी:जापानी भाषा
बब्बर अकाली आन्दोलन

**बब्बर अकाली**, सन १९२१ में अकालियों से अलग होकर बना एक उग्र सिख समूह था। गुरुद्वारा सुधार के प्रश्न पर अकालियों का अहिंसक मार्ग इन्हें पसन्द नहीं था।

सितम्बर १९२० में लड़ाकू दल का गठन हुआ था जिए 'शहीदी दल' नाम दिया गया था। बाद में यही दल 'बब्बर अकाली आन्दोलन' में परिवर्तित हो गया। १९२२ आते-आते बब्बर अकालियों ने भेदियों, सरकारी अधिकारियों और सेवा निवृत सरकारी अधिकारियों की हत्या करना शुरू कर दिया था। इन्होने एक अवैधानिक समाचार पत्र भी निकाला जिसमें अंग्रेजों द्वारा किये जा रहे शोषण का वर्णन होता था।

अप्रैल १९२३ में इस संगठन को अंग्रेजों ने अवैध घोषित कर दिया। इसके बहुत से सदस्य पुलिस के साथ मुठभेड़ में मारे गये, ६७ को जीवित पकड़ लिया गया और ५ को मृत्युदण्ड दिया गया, ११ को काले पानी की सजा दी गयी, ३८ को अलग-अलग अवधि के लिये विभिन्न जेलों में डाल दिया गया।

## बाहरी कड़ियाँ
* इस आंदोलन में प्रजापति गुर दतसिंह कुम्हार भी समिल थे http://www.sangatsansar.com/index3.asp?sslid=986&subsublinkid=1588&langid=2  बब्बर अकाली लहर 1920] (संगत संसार)

श्रेणी:भारत का क्रांतिकारी आन्दोलन
चीनी भाषा के रोमनीकरण पद्धतियों की सारणी

यहाँ मानक चीनी भाषा के रोमनीकरण की विभिन्न पद्धतियों की तुलनात्मक सारणी दी गयी है। यह सारणी pinyin.info से ली गयी है। इस सारणी में चीनी भाषा के वे सभी अक्षर (सिलैबिल) सम्मिलित किये गये हैं जो स्वनिम की दृष्टि से अलग समझे जाते हैं।

## बाहरी कड़ियाँ
*Romanization comparison chart
*Romanization comparison of I Ching with phonetics
श्रेणी:Romanization of Chinese

श्रेणी:चीनी भाषा
चक्रधर सिंह

**राजा चक्रधर सिंह बहादुर** (19 अगस्त 1905-197 अक्टूबर 1947) रायगढ़ के राजा और गोंड वंश के शासित बरगढ़ के प्रमुख थे।
## सन्दर्भ

## बाहरी कड़ियाँ
*राजा चक्रधर सिंह सम्मान

श्रेणी:भारत का इतिहास
श्रेणी:भारत के राजा
डेट्राइट मेट्रोपॉलिटन वेन काउंटी विमानपत्तन

**डेट्राइट मेट्रोपॉलिटन वेन काउंटी विमानपत्तन** (Detroit Metropolitan Wayne County Airport) संयुक्त राज्य अमेरिका का एक बड़ा अंतर्राष्ट्रीय हवाई अड्डा है। यह डेट्राइट के उपनगर रोमुलस, मिशिगन में  क्षेत्र में स्थित है। इसे **डेट्राइट मैट्रो एयरपोर्ट**, **मैट्रो एयरपोर्ट** और सरलता से **डीटीडब्ल्यू** के नाम से भी जाना जाता है।

## सन्दर्भ

## बाहरी कड़ियाँ

* 

श्रेणी:अमरीका के विमानक्षेत्र
१९९१ लोखंडवाला कॉम्प्लेक्स गोलीबारी

**१९९१ लोखंडवाला कॉम्प्लेक्स गोलीबारी** (1991 Lokhandwala Complex shootout) भारत के एक बड़े प्रसिद्ध शूटआउट था। यही वो घटना है जिसने मुंबई मायानगरी में अपराध का नया अध्याय बन गए माया डोलस और दिलीप बुवा समेत कुल 7 लोग पुलिस की 'आतिशबाजियों' के भेंट चढ़ गए थे। १९९१ में घटी ये घटना अपने आप में ऐसा पहला शूटऑउट था, जब किसी पुलिस एनकाउंटर को मीडिया ने लाइव कवर किया था। यह घटना १६ नवम्बर १९९१ को हुआ था। शूट आउट एट लोखंडवाला (2007 फ़िल्म) इसी घटना पर आधारित हैं।

## सन्दर्भ

श्रेणी:अपराध
श्रेणी:मुम्बई
माया डोलस

right|thumb|माया डोलास
**माया डोलस** (), (अक्टूबर १५, १९६६ – नवम्बर १६, १९९१) मुंबई का एक कुख्यात अपराधी था। १९९१ लोखंडवाला कॉम्प्लेक्स गोलीबारी में मुंबई पुलिस ने माया डोलस को उसके अन्य साथियों के साथ मार गिराया।

डोलास की कहानी पर, 2007 में एक फिल्म "शूटआउट एट लोखंडवाला" में बनाई गई थी,जिसमें विवेक ओबेरॉय ने माया की भूमिका निभाई थी, और अमृता सिंह उसकी मां रत्नाप्रभा डोलास का किरदार निभाया था।

## सन्दर्भ

श्रेणी:अपराधी
श्रेणी:मुंबई के लोग
श्रेणी:1966 में जन्मे लोग
श्रेणी:१९९१ में निधन
दिलीप बुवा

**दिलीप बुवा** (1966-1991) मुंबई का एक कुख्यात अपराधी था जो दाउद इब्राहीम के डी कंपनी के लिए काम करता था। मुंबई पुलिस ने इसे १९९१ लोखंडवाला कॉम्प्लेक्स गोलीबारी में इसके अन्य अपराधी साथियों के साथ मार गिराया। शूट आउट एट लोखंडवाला (2007 फ़िल्म) इनके अपराधिक जीवन पर आधारित हैं, जिसमे तुषार कपूर दिलीप बुवा की भूमिका में हैं।

## सन्दर्भ

श्रेणी:अपराधी
श्रेणी:मुंबई के लोग
श्रेणी:1966 में जन्मे लोग
श्रेणी:१९९१ में निधन
जगत नारायण मुल्ला

thumb|right|200px|सरकारी वकील जगतनारायण 'मुल्ला'
**पंडित जगत नारायण मुल्ला** (जन्म- 14 दिसम्बर 1864 ई., कश्मीर; मृत्यु- 11 दिसम्बर 1938 ई.) अपने समय में उत्तर प्रदेश के प्रसिद्ध वकील और सरकारी अभियोजक थे। 'मुल्ला' उनका उपनाम था। वें 3 वर्ष तक लखनऊ विश्वविद्यालय के उपकुलपति भी रहे। 
पंडित जगत नारायण , पंडित मोती लाल नेहरू के भाई नन्द लाल नेहरू के समधी थे।
नन्दलाल नेहरू के पुत्र किशन लाल नेहरू का विवाह जगत नारायण की पुत्री स्वराजवती मुल्ला से हुआ था।
ref>Jagat Narain Mulla (1863 - 1938) 

काकोरी कांड जिसमें भारत में सशस्त्र क्रांति करने के लिए पं राम प्रसाद बिस्मिल, रोशन सिंह, अशफाक उल्ला खान, राजेंद्र लाहिड़ी और 8 अन्य क्रांतिकारियों ने ट्रेन से जा रहे  सरकारी खजाने को लखनऊ के पास काकोरी स्टेशन पर  लूट कर उस से हथियार खरीदने की प्लानिंग की थी

उस काकोरी कांड में ब्रिटिश के तरफ से पब्लिक प्रॉसिक्यूटर मोतीलाल नेहरू थे

लेकिन मोतीलाल ने अपना नाम न देकर अपने फूफेरे भाई और अपने जूनियर पंडित जगत नारायण मुल्ला का नाम दिया था

पंडित जगत नारायण मुल्ला भी तथाकथित रूप से गिरफ्तार कश्मीरी ब्राह्मण थे और मोतीलाल नेहरू का रिश्तेदार थे और इलाहाबाद में मोतीलाल नेहरू का जूनियर वकील था उनके ही ऑफिस में काम करते थे

और मोतीलाल नेहरू तथा जगत नारायण मुल्ला ने पूरी ताकत लगा दिया कि राम प्रसाद बिस्मिल रोशन सिंह राजेंद्र लाहिड़ी और अशफाक उल्ला खान को फांसी पर लटका दिया जाए और वही हुआ

जगत नारायण मुल्ला  की धारदार दलीलों से अदालत में उन्होंने साबित कर दिया कि उन्होंने भारत के ब्रिटिश सरकार के खिलाफ सशस्त्र क्रांति किया सरकारी खजाना लूटने की कोशिश किया और अंग्रेजों ने मोतीलाल नेहरू और उनके जूनियर पंडित जगत नारायण मुल्ला  की मदद से ही सभी क्रांतिकारियों को फांसी पर लटका दिया

बाद में पंडित जगत नारायण मुल्ला कांग्रेस से भी जुड़े और उनके बेटे आनंद नारायण मुल्ला  को आजादी के बाद कांग्रेस ने लोकसभा का टिकट देकर 10 सालों तक संसद भेजा उन्हें इलाहाबाद हाई कोर्ट में जज ही बनाया उसके बाद उनको राज्यसभा भी भेजा

## परिचय
जगत नारायण मुल्ला के पिता पंडित काली सहाय मुल्ला उत्तर प्रदेश में सरकारी सेवा में थे। इसीलिए जगत नारायण की शिक्षा उत्तर प्रदेश में ही हुई। उन्होंने आगरा विश्वविद्यालय से क़ानून की परीक्षा उत्तीर्ण की और लखनऊ में वकालत करने लगे। शीघ्र ही उनकी गणना प्रसिद्ध वकीलों में होने लगी। अपने समय के प्रमुख व्यक्तियों, जैसे-पंडित मोतीलाल नेहरू, बाबू गंगा प्रसाद वर्मा, सी. वाई. चिन्तामणि, बिशन नारायण दर आदि से उनके घनिष्ठ सम्बन्ध थे।

1916 ई. की लखनऊ कांग्रेस की स्वागत-समिति के अध्यक्ष वही थे। लगभग 15 वर्षों तक लखनऊ नगरपालिका के अध्यक्ष रहे। मांटेग्यू चेम्सफ़ोर्ड सुधारों के बाद उत्तर प्रदेश कौंसिल के सदस्य निर्वाचित हुए और प्रदेश के स्वायत्त शासन विभाग के मंत्री बने। जगत नारायण मुल्ला 3 वर्ष तक वे लखनऊ विश्वविद्यालय के उपकुलपति भी रहे।
हंटर कमेटी के सदस्य

जब भारत में जलियांवाला बाग़ के हत्याकाण्ड सहित दमन का नया दौर शुरू हो गया था और इन घटनाओं की जाँच के लिए सरकार ने जो ‘हंटर कमेटी’ गठित की थी, उसके तीन भारतीय सदस्यों में एक जगत नारायण मुल्ला भी थे। इन तीनों ने कमेटी की रिपोर्ट में अपनी असहमति दर्ज की थी।

## निधन
जीवन के अन्तिम वर्षों में जगत नारायण मुल्ला अस्वस्थ रहने लगे थे। इलाज के लिए स्विट्ज़रलैण्ड तक गए। बाद में 11 दिसम्बर 1938 को उनका देहान्त हो गया।

## सन्दर्भ

श्रेणी:वकील
श्रेणी:उत्तर प्रदेश के लोग
श्रेणी:1864 में जन्मे लोग
श्रेणी:१९३८ में निधन
बृजेश सिंह

**कुंवर बृजेश सिंह** (म्रत्यु- ३१ अक्टूबर १९६६) कालाकांकर राजघराने से भारतीय कम्युनिस्ट नेता थे। वे भारत के भूतपूर्व विदेश मंत्री राजा दिनेश सिंह के चाचा थे।
रूस के तानाशाह स्टालिन की बेटी स्वेतलाना एलिल्युयेवा और कालाकांकर के राजकुमार ब्रजेश सिंह के प्रेम प्रकरण ६० के दशक का चर्चित और विवादित मुद्दा रहा। 

[thumbnail|अपनी बेटी [स्वेतलाना अलिलुयेवा|स्वेतलाना एलिल्युयेवा को गोद में उठाये जोसेफ स्तालिन]]

स्वेतलाना रूसी तानाशाह जोसेफ स्तालिन की सबसे छोटी बेटी थी और शायद स्तालिन की सबसे प्रिय संतान भी। बृजेश सिंह भारतीय कम्युनिस्ट नेता थे और इलाज करवाने रूस गए थे। बृजेश सिंह कालाकांकर के राजघराने से थे और उनके भतीजे दिनेश सिंह केंद्र सरकार में मंत्री रहे थे। बृजेश सिंह काफी पढ़े-लिखे, नफीस और सौम्य व्यक्ति थे और उनसे स्वेतलाना का प्रेम संबंध हो गया। लेकिन सोवियत सरकार ने उन्हें शादी की अनुमति नहीं दी। बृजेश सिंह की मृत्यु १९६७ में मास्को में हो गई और उनका शव लेकर स्वेतलाना भारत आईं। नई दिल्ली में वह सोवियत अधिकारियों और जासूसों को चकमा देकर अमेरिकी दूतावास पहुंच गईं। उन्होंने अमेरिका में राजनीतिक शरण मांगी और बाद में अमेरिका और इंग्लैंड में रहीं। यह शीत युद्ध के चरम का वह दौर था और तब स्तालिन की बेटी का अमेरिका से शरण मांगना और सोवियत व्यवस्था को नकार देना बहुत बड़ी खबर थी।

भारत में यह संवेदनशील मुद्दा इसलिए था कि स्वेतलाना ने भारत आकर यह किया था और तब भारत के सोवियत संघ और अमेरिका दोनों से अच्छे रिश्ते थे। भारत पूरी तरह सोवियत कैंप में नहीं गया था, लेकिन भारतीय विदेश नीति का झुकाव सोवियत संघ की ओर था। अमेरिका भी इसे तूल नहीं देना चाहता था, क्योंकि तब अमेरिका-रूस संबंधों में थोड़ी बेहतरी आने लगी थी। ऐसे में स्वेतलाना को पहले स्विट्जरलैंड भेजा गया और वहां से कुछ समय बाद वह अमेरिका गईं।

यह कहानी इस बात का भी प्रमाण है कि राजनीति और विचारधारा के झगड़े किसी की व्यक्तिगत जिंदगी को कितना प्रभावित करते हैं। बृजेश और स्वेतलाना के मामले में यह इसलिए भी महत्वपूर्ण था, क्योंकि वह २०वीं शताब्दी के सबसे विवादास्पद व्यक्तित्वों में से एक की संतान थी।

तानाशाह स्टालिन की बेटी स्वेतलाना ने कालाकांकर के राजकुमार ब्रजेश सिंह से रिश्तों की पींगें बढ़ाई थीं, तब भूचाल उठ खड़ा हुआ था। भारत और सोवियत संघ की दोस्ती शुरुआती दौर में थी और उसके तन्तुओं को अभी मजबूत होना बाकी था। पर सियासत अपनी जगह, प्यार अपनी जगह। दोनों ने जिंदगी के अंतिम समय तक प्रेम की रीति को निभाया। ब्रजेश सिंह की मृत्यु के बाद स्वेतलाना उनकी अस्थियों को लेकर भारत आई थीं। उन्हें मालूम था कि हम हिन्दुस्तानियों की सबसे बड़ी इच्छा गंगा की गोद में विलीन हो जाना ही होती है। बाद में अप्रैल १९६७ में एक इंटरव्यू के दौरान उन्होंने कहा था कि मैं ब्रजेश सिंह की पत्नी हूँ। 

## सन्दर्भ

श्रेणी:उत्तर प्रदेश के लोग
श्रेणी:1966 में जन्मे लोग
श्रेणी:जीवित लोग
पोताला महल

पोताला महल|right|thumb|300px
**पोताला महल** (तिब्बती भाषा : *པོ་ཏ་ལ*) ल्हासा शहर के उत्तर पश्चिमी भाग में खड़े लाल पहाड़ी पर स्थित है। यह एक शानदार बुर्जनुमा भवन है जो तिब्बत का एक प्रतीकात्मक वास्तु है। समूचा निर्माण तिब्बती वास्तु शैली में किया गया और पहाड़ पर खड़ा हुआ है। इसका निर्माण १६४५ में आरम्भ हुआ। यह महल तिब्बत के थुबो राजकाल में राजा सोंगत्सांकांबू ने थांग राजवंश की राजकुमारी वनछङ के साथ विवाह के लिए बनवाया था। 17वीं शताब्दी में उसके पुनर्निर्माण के बाद वह विभिन्न पीढियों के दलाई लामा का आवास बनाया गया। वह तिब्बत के राजनीतिक व धार्मिक मिश्रित शासन का केन्द्र था। 

पोताला महल में बेशुमार कीमती चीजें सुरक्षित रखी हुई हैं और देश का एक कलाकृति खजाना माना जाता है। वर्ष 1994 में पोताला महल विश्व सांस्कृतिक विरासत सूची में शामिल किया गया। 

पोताला महल के दो भाग हैं- लाल महल और श्वेत महल। 


Lhasa-Potala-02-Suedseite-2014-gje.jpg|
Lhasa-Potala-12-Buendelpfeiler-2014-gje.jpg|
Lhasa-Potala-20-Suedseite-2014-gje.jpg|
Lhasa-Potala-54-Klosterhof-Palasteingang-2014-gje.jpg|
Lhasa-Potala-60-Aufblick-2014-gje.jpg|
Lhasa-Potala-Ausblick-06-2014-gje.jpg|
Lhasa-Potala-nachts-16-mit Springbrunnen-2014-gje.jpg|


## बाहरी कड़ियाँ
*पोताला महल
*विश्व के दस सुन्दर महल
Har
श्रेणी:तिब्बत में विश्व धरोहर स्थल
हिडिम्बा देवी मंदिर

हिडिम्बा देवी मंदिर|right|thumb|300px 
**हिडिम्बा देवी मंदिर** मनाली में हिमाचल प्रदेश में स्थित है। यह एक प्राचीन गुफा-मन्दिर है जो हिडिम्बी देवी या हिरमा देवी को समर्पित है । जिसका वर्णन महाभारत में भीम की पत्नी के रूप में मिलता है ।
मन्दिर में उकीर्ण एक अभिलेख के अनुसार यह मंदिर का निर्माण राजा बहादुर सिंह ने  1553 ईस्वी में करवाया था । पैगोडा की शैली में निर्मित यह मंदिर अत्यंत सुंदर है ।
यह मंदिर मनाली शहर के पास के एक पहाड़ पर स्थित है । मनाली आने वाले सैलानी यहाँ जरूर आते है । देवदार वृक्षो से घिरे इस मंदिर की खूबसूरती बर्फबारी के बाद देखते ही बनती है ।

## फोटो गैलरी

Manali-Hidimba-Devi-Tempel-06-gje.jpg
Manali-Hidimba-Devi-Tempel-16-Kinder-gje.jpg
Manali-Hidimba-Devi-Tempel-18-Balken-gje.jpg
Manali-Hidimba-Devi-Tempel-22-Kinder-gje.jpg
Manali-Hidimba-Devi-Tempel-26-Kinder-gje.jpg
Manali-Hidimba-Devi-Tempel-32-Kinder-gje.jpg
Manali-Hidimba-Devi-Tempel-34-Fenster-gje.jpg


## इन्हें भी देखें
* हिडिम्बा देवी

## बाहरी कडियाँ
*हिडिम्बा मंदिर

श्रेणी:भारत में मंदिर
श्रेणी:हिन्दू तीर्थ स्थल
श्रेणी:हिमाचल प्रदेश में पर्यटन
श्रेणी:हिमाचल प्रदेश में पर्यटन आकर्षण
श्रेणी:हिमाचल प्रदेश में हिन्दू मंदिर
श्रेणी:भारत में हिन्दू गुफा मंदिर
भौतिकी इंजन

right|thumb|300px|मुक्तस्रोत भौतिकी इंजन : टोकामाक
**भौतिकी इंजन** (physics engine) से आशय ऐसे सोफ़्टवेयर से है जो किसी भौतिक निकाय का सन्निकट सिमुलेशन प्रदान करता हो। उदाहरण के लिये दृढ़ पिण्डों की गति, मृदु पिण्डों की गति, तरल गतिकी, आदि का सिमुलेशन। विडियो गेम्स इसके प्रमुख उपयोगकर्ता हैं। विडियो खेलों के लिये सिमुलेशन वास्तविक समय में होना चाहिये। 

## प्रमुख भौतिकी इंजनों का विवरण

## सन्दर्भ

## बाहरी कड़ियाँ
* JavaScript Physics Engines Comparison

श्रेणी:सिमुलेशन